# Europos Sąjungos C 290A/2021

| | ISSN 1977-0960 |
| --- | --- |
| Europos Sąjungos
  oficialusis leidinys | C 290A |
| | |
| Leidimas lietuvių kalba | Informacija ir pranešimai | 64 metai2021m. liepos 20d. |

ISSN 1977-0960

Europos Sąjungos

oficialusis leidinys

C 290A

Leidimas lietuvių kalba

Informacija ir pranešimai

64 metai2021m. liepos 20d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Centrinis Bankas |
| 2021/C 290 A/01 | Kvietimas pareikšti interesą išorės ekspertams dėl paskyrimo Europos Centrinio Banko administracinės peržiūros valdybos nariu ar pakaitiniais nariais (Frankfurtas prie Maino, Vokietija) | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Centrinis Bankas

2021/C 290 A/01

Kvietimas pareikšti interesą išorės ekspertams dėl paskyrimo Europos Centrinio Banko administracinės peržiūros valdybos nariu ar pakaitiniais nariais (Frankfurtas prie Maino, Vokietija)

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Centrinis Bankas

| 2021 7 20 | LT | Europos Sąjungos oficialusis leidinys | CA 290/1 |
| --- | --- | --- | --- |

2021 7 20

LT

Europos Sąjungos oficialusis leidinys

CA 290/1

---

Kvietimas pareikšti interesą išorės ekspertams dėl paskyrimo Europos Centrinio Banko administracinės peržiūros valdybos nariu ar pakaitiniais nariais (Frankfurtas prie Maino, Vokietija)

(2021/C 290 A/01)

1.   Įžanga

Remiantis Sutarties dėl Europos Sąjungos veikimo 127 straipsnio 6 dalimi, Tarybos reglamentu (ES) Nr. 1024/2013 (1) sukurtas bendras priežiūros mechanizmas (BPM). BPM sudaro Europos Centrinis Bankas (ECB) ir valstybių narių, kurių valiuta yra euro, nacionalinės kompetentingos institucijos, numatant galimybę užmegzti glaudų bendradarbiavimą su valstybių narių, kurių valiuta nėra euro, kompetentingomis institucijomis. ECB yra atsakingas už viso BPM veikimą.

Pagal Reglamento (ES) Nr. 1024/2013 24 straipsnio 1 dalį ECB įsteigė Administracinę peržiūros valdybą (Administracinė valdyba), kuri, gavusi prašymą atlikti peržiūrą, atlieka sprendimų, ECB priimtų vykdant Reglamentu (ES) Nr. 1024/2013 jam suteiktus įgaliojimus, vidaus administracinę peržiūrą. ECB siekia užpildyti dabartinę ir būsimas laisvas vieno Administracinės valdybos nario ir dviejų pakaitinių narių pareigybes ir dėl šios priežasties organizuoja šią kvietimo pareikšti interesą procedūrą, kad paskirtų vieną Administracinės valdybos narį ir du pakaitinius narius pagal Europos Centrinio Banko sprendimo ECB/2014/16 (2) 4 straipsnį.

2.   ECB ir jo Administracinė peržiūros valdyba

Administracinė valdyba yra neatskiriama BPM dalis. Reglamento (ES) Nr. 1024/2013 24 straipsnio 1 dalyje nurodytais atvejais bet kuris fizinis arba juridinis asmuo gali prašyti peržiūrėti tam asmeniui skirtą arba tiesiogiai ir asmeniškai su tuo asmeniu susijusį ECB sprendimą, priimtą pagal tą reglamentą, išskyrus pagal to reglamento 24 straipsnio 7 dalį priimtus ECB valdančiosios tarybos sprendimus.

3.   Administracinės valdybos sudėtis

Vadovaujantis Reglamento (ES) Nr. 1024/2013 24 straipsnio 2 dalimi, Administracinę valdybą sudaro nepriekaištinga reputacija pasižymintys penki asmenys ir du pakaitiniai nariai. Ji turi pakankamai išteklių ir kompetencijos, kad įvertintų, kaip ECB vykdo įgaliojimus pagal Reglamentą (ES) Nr. 1024/2013. Administracinės valdybos narius ir du pakaitinius narius, kurie veikia nepriklausomai ir vadovaudamiesi viešuoju interesu, ECB paskiria penkerių metų kadencijai, kuri gali būti vieną kartą pratęsta.

Du pakaitiniai nariai laikinai pakeis Administracinės valdybos narius jų laikino nedarbingumo atveju arba jeigu vykdant konkretų prašymą atlikti peržiūrą atsiranda pakankamas pagrindas manyti, kad egzistuoja interesų konfliktas, pvz., kai Administracinės valdybos narys turi privatų arba asmeninį interesą, kuris gali daryti arba daro įtaką nešališkam ir objektyviam jo pareigų vykdymui. Pakaitinis narys visam laikui pakeis Administracinės valdybos narį jo nuolatinio nedarbingumo, mirties, atsistatydinimo ar pašalinimo iš pareigų atvejais.

Administracinės valdybos narius ir pakaitinius narius paskiria ECB valdančioji taryba iš Vykdomosios valdybos pasiūlytų kandidatų, kuriuos ji pateikia pasikonsultavusi su Priežiūros valdyba. Valdančioji taryba taip pat nustatė Administracinės valdybos narių ir pakaitinių narių skyrimo sąlygas.

4.   Administracinės valdybos narių ir pakaitinių narių kvalifikacija ir patirtis

Pagal Reglamento (ES) Nr. 1024/2013 24 straipsnio 2 dalį Administracinės valdybos nariai ir pakaitiniai nariai parenkami atsižvelgiant į jų nepriekaištingą reputaciją bei dokumentais pagrįstas atitinkamas žinias ir profesinę patirtį, įskaitant patirtį priežiūros vykdymo srityje, kuri būtų pakankamai aukšto lygio bankininkystės arba kitose finansinių paslaugų srityse. Administracinės valdybos nariai ir pakaitiniai nariai tuo pačiu metu negali būti ECB darbuotojais ir kompetentingų institucijų arba kitų nacionalinių ar Sąjungos institucijų, įstaigų, organų ir agentūrų darbuotojais, kurie dalyvauja vykdant Reglamentu (ES) Nr. 1024/2013 ECB pavestus uždavinius. Jie turi turėti galimybę per trumpą laiką nuo pranešimo gavimo dalyvauti nagrinėjant peržiūros prašymus dėl ECB sprendimų.

Administracinės valdybos nario ir pakaitinių narių paskyrimas bus vykdomas siekiant kuo labiau užtikrinti tinkamą geografinę ir lyčių pusiausvyrą tarp visų valstybių narių. ECB yra įtrauki institucija, siekianti atspindėti asmenų, kurių labui ji dirba, įvairovę. Skatinama teikti paraiškas nepaisant amžiaus, negalios, etninės kilmės, lyties, lytinės tapatybės, rasės, religinių įsitikinimų, seksualinės orientacijos ar kitų ypatybių.

Pateiktas paraiškas lyginamuoju būdu vertins ECB. Ypač bus atsižvelgiama į šiuos kriterijus:

| a) | Atrankos kriterijai |
| --- | --- |

a)

Atrankos kriterijai

Kandidatai privalo turėti šiuos gebėjimus ir kompetenciją:

| — | labai gerai išmanyti ir suprasti Sąjungos teisės aktus, reglamentuojančius bankininkystės ir kitų finansinių paslaugų sritis, įskaitant ECB uždavinius ir veiklą ir ypač BPM; |
| --- | --- |

—

labai gerai išmanyti ir suprasti Sąjungos teisės aktus, reglamentuojančius bankininkystės ir kitų finansinių paslaugų sritis, įskaitant ECB uždavinius ir veiklą ir ypač BPM;

| — | labai gerai išmanyti ir suprasti bankų sektoriaus veikimą, ypač bankų sąjungoje; |
| --- | --- |

—

labai gerai išmanyti ir suprasti bankų sektoriaus veikimą, ypač bankų sąjungoje;

| — | turėti priežiūros sistemų kūrimo patirties, sprendimų priėmimo, procedūrų ir procesų priežiūros srityje patirties. |
| --- | --- |

—

turėti priežiūros sistemų kūrimo patirties, sprendimų priėmimo, procedūrų ir procesų priežiūros srityje patirties.

| b) | Tinkamumo kriterijai |
| --- | --- |

b)

Tinkamumo kriterijai

Kandidatai privalo atitikti visus šiuos tinkamumo kriterijus:

| — | turėti vienos iš Sąjungos valstybių narių pilietybę ir turėti visas piliečio teises; |
| --- | --- |

—

turėti vienos iš Sąjungos valstybių narių pilietybę ir turėti visas piliečio teises;

| — | puikiai mokėti anglų kalbą bei turėti įrodymais pagrįstus tekstų rengimo ir prezentacinius įgūdžius ir gerai mokėti bent vieną kitą oficialią Sąjungos kalbą. |
| --- | --- |

—

puikiai mokėti anglų kalbą bei turėti įrodymais pagrįstus tekstų rengimo ir prezentacinius įgūdžius ir gerai mokėti bent vieną kitą oficialią Sąjungos kalbą.

Kitų oficialių Sąjungos kalbų puikus arba geras mokėjimas būtų privalumas.

5.   Atlyginimas

Konkursą laimėję kandidatai gaus atlyginimą, atitinkantį jiems paskirtus uždavinius.

6.   Paskyrimas

Atrankos procedūra bus vykdoma vadovaujantis Reglamentu (ES) Nr. 1024/2013 ir Administracinės valdybos veiklos taisyklėmis. ECB valdančioji taryba paskirs Administracinės valdybos narį ir pakaitinius narius asmeniškai, todėl jie savo pareigų negalės deleguoti jokiam kitam nariui ar trečiajai šaliai.

7.   Rezervo sąrašas

Atrankos komitetas tinkamus kandidatus gali įrašyti į rezervo sąrašą, iš kurio kandidatai tokioms pačioms pareigybėms gali būti paskirti ateityje. Jei tai bus padaryta, kandidatai bus atitinkamai informuojami. Rezervo sąrašas galios penkerius metus nuo Administracinės valdybos nario ar pakaitinių narių paskyrimo, ir pakaitinis narys iš šio sąrašo gali būti paskirtas, jei šioje valdyboje atsiras laisva vieta.

8.   Nepriklausomumas ir įsipareigojimų bei interesų deklaracijos

Administracinės valdybos narys ir pakaitiniai nariai veiks nepriklausomai ir vadovaudamiesi viešuoju interesu. Tuo tikslu kiekvienas iš jų privalo pateikti viešą įsipareigojimų deklaraciją ir viešą interesų deklaraciją, kurioje nurodomi visi tiesioginiai arba netiesioginiai interesai, kurie galėtų būti laikomi trukdančiais jų nepriklausomumui, arba nurodoma, kad tokių interesų nėra. Kiekvienas iš jų taip pat privalo deklaruoti, kad laikysis konfidencialumo taisyklių, ir pasirašyti etiško elgesio deklaraciją, kaip numatyta Europos Centrinio Banko aukšto lygio tarnautojų elgesio kodekse (3).

9.   Pareiškimas apie privatumo apsaugą

Visą asmeninę informaciją apie kandidatus ECB tvarkys laikydamasis Europos Parlamento ir Tarybos reglamento (ES) 2018/1725 (4). Tai ypač taikoma tokių duomenų konfidencialumui ir saugumui. ECB BPM valdymo ir veiklos generalinis direktoratas kontroliuos, kaip tvarkomi su ECB dalyvavimu šio kvietimo pareikšti interesą atrankos procedūroje susiję asmens duomenys. Duomenų tvarkymo tikslas yra surengti Administracinės valdybos nario ar pakaitinių narių atranką ir paskyrimą. Visi asmens duomenys bus tvarkomi tik šiuo tikslu. Pateikdami savo asmens duomenis paraiškoje, kandidatai sutinka, kad jų asmens duomenys būtų tvarkomi. Kandidatas gali bet kuriuo metu atšaukti savo sutikimą, pranešdamas apie tai Administracinės valdybos sekretoriatui (ABoRvacancy@ecb.europa.eu). Gavus tokį pranešimą, asmens duomenų tvarkymas nebus tęsiamas ir kandidatas bus pašalintas iš atrankos procedūros, tačiau bet koks iki tol atliktas duomenų tvarkymas išlieka teisėtas.

Kandidatų asmens duomenų gavėjai bus atrankos komiteto nariai, ECB vykdomoji valdyba ir ECB priežiūros valdyba bei ECB valdančiosios tarybos nariai.

Konkursą laimėjusių kandidatų duomenis ECB gali laikyti penkerius metus nuo kadencijos pabaigos. Konkurso nelaimėjusių kandidatų atveju duomenys bus laikomi dvejus metus nuo atrankos procedūros pabaigos. Teisinių ginčų atveju pirmiau nurodyti laikymo terminai bus pratęsti dvejiems metams nuo visų atitinkamų procedūrų pabaigos.

Kandidatai turi teisę susipažinti su savo duomenimis ir atnaujinti arba ištaisyti savo tapatybės duomenis. Tačiau duomenys, rodantys atitiktį tinkamumo ir atrankos kriterijams, negali būti atnaujinami arba taisomi pasibaigus paraiškų pagal šį kvietimo pareikšti interesą pateikimo galutiniam terminui, kad būtų užtikrinti vienodų galimybių ir nediskriminavimo principai bei užtikrinta, kad atrankos procedūra yra patikima, skaidri ir teisinga visų kandidatų atžvilgiu.

Kandidatai turi teisę visos procedūros metu susipažinti su jų vertinimo duomenimis. Siekiant apsaugoti atrankos komiteto, ECB vykdomosios valdybos, ECB priežiūros valdybos bei Valdančiosios tarybos svarstymų ir sprendimų priėmimo konfidencialumą bei kitų kandidatų teises ir laisves, kandidatai galės susipažinti tik su jų pačių pateikta informacija bei su vertinimo dalimis, kurios su jais susijusios.

Kandidatai turi teisę prašyti, kad jų asmens duomenys būtų ištrinti. Toks prašymas lemia, kad kandidatas yra pašalinamas iš atrankos procedūros.

Kandidatai gali įgyvendinti šiame 9 skirsnyje nurodytas savo teises kreipdamiesi į Administracinės valdybos sekretoriatą (ABoRvacancy@ecb.europa.eu). Visais klausimais dėl asmens duomenų, susijusių su jų paraiška, kandidatai taip pat gali tiesiogiai kreiptis į ECB duomenų apsaugos pareigūną adresu dpo@ecb.europa.eu.

Kandidatai turi teisę bet kuriuo metu kreiptis į Europos duomenų apsaugos priežiūros pareigūną.

Pagal šią procedūrą paskirtų Administracinės valdybos pakaitinių narių ir nario vardai ir pavardės bus skelbiamos ECB interneto svetainėje.

10.   Paraiškų teikimo tvarka

Kad paraiškos būtų galiojančios, jos turi būti pateiktos laikantis toliau nurodytos tvarkos ir reikalavimų.

Prie paraiškos turi būti pridėtas naujausias gyvenimo aprašymas (Europos CV pavyzdį (rekomenduojama) galima atsisiųsti iš interneto svetainės https://europa.eu/europass/en).

Paraiškos turi būti pateiktos ne vėliau kaip 2021 m. rugpjūčio 24 d.

Paraiškas galima pateikti elektroniniu paštu šiuo adresu: ABoRvacancy@ecb.europa.eu.

Paraiškas taip pat galima pateikti registruotu paštu arba per privačią kurjerių tarnybą šiuo adresu:

| European Central Bank |
| --- |
| Director General SSM Governance & Operations |
| Kaiserstraße 29 |
| 60640 Frankfurt am Main |
| Germany |

European Central Bank

Director General SSM Governance & Operations

Kaiserstraße 29

60640 Frankfurt am Main

Germany

Pašto įstaigos spaudas arba kurjerių tarnybos kvite nurodyta data laikoma įrodymu, kad laikytasi pirmiau nurodyto pateikimo termino. Tačiau ECB nenagrinės paraiškų, kurias ECB gaus praėjus 10 ar daugiau kalendorinių dienų po nurodyto termino pabaigos.

Kiekvienos paraiškos atveju išduodamas jos gavimo patvirtinimas.

Siekiant palengvinti atrankos procesą, su šiuo kvietimu pareikšti interesą susijęs bendravimas su kandidatais vyks anglų kalba.

Visiems kandidatams, teikiantiems paraiškas pagal šį kvietimą pareikšti interesą, bus pranešta apie atrankos ir paskyrimo proceso rezultatus.

Su šiuo kvietimu pareikšti interesą susijusius klausimus ir prašymus pateikti paaiškinimus galite adresuoti:

| Pedro Gustavo Teixeira |
| --- |
| Director General SSM Governance & Operations |
| European Central Bank |
| Kaiserstraße 29 |
| 60640 Frankfurt am Main |
| Germany |
| Tel. + 49 69 13440 |
| El. paštas: ABoRvacancy@ecb.europa.eu |

Pedro Gustavo Teixeira

Director General SSM Governance & Operations

European Central Bank

Kaiserstraße 29

60640 Frankfurt am Main

Germany

Tel. + 49 69 13440

El. paštas: ABoRvacancy@ecb.europa.eu

---

(1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013 10 29, p. 63).

(2)  2014 m. balandžio 14 d. Europos Centrinio Banko sprendimas 2014/360/ES dėl Administracinės peržiūros valdybos įsteigimo ir jos veiklos taisyklių (ECB/2014/16) (OL L 175, 2014 6 14, p. 47).

(3)  Europos Centrinio Banko aukšto lygio tarnautojų elgesio kodeksas (OL C 89, 2019 3 8, p. 2).

(4)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---